[{"text_idx": "#000000", "text": "Albwm Los Blancos ar y ffordd"}, {"text_idx": "#000001", "text": "Mae Los Blancos wedi rhyddhau eu sengl newydd, \u2018Dilyn Iesu Grist\u2019, ddydd Gwener diwethaf 23 Awst, gan gyhoeddi hefyd bod albwm hefyd ar y ffordd ganddynt ddiwedd mis Medi."}, {"text_idx": "#000002", "text": "Sbwriel Gwyn ydy enw albwm cyntaf y grw\u0302p sydd a\u0302\u2019u gwreiddiau yn Sir Ga\u0302r, a bydd yn cael ei ryddhau\u2019n swyddogol ar 27 Medi."}, {"text_idx": "#000003", "text": "Bydd gig lansio ar gyfer yr albwm ar yr un diwrnod yng Nghlwb Ifor Bach, Caerdydd."}, {"text_idx": "#000007", "text": "Recordiau Libertino sy\u2019n rhyddhau\u2019r casgliad newydd, ac yn o\u0302l y label mae\u2019r albwm yn onest, ac yn ddarlun cywrain o fywyd pobl ifanc. Ar un llaw cawn ganeuon fuzzy, ifanc a chariadus ond ar y llaw arall cawn ganeuon bregus a diniwed."}, {"text_idx": "#000009", "text": "Clywir angerdd a hwyl creu cerddoriaeth yn glir trwy\u2019r albwm \u2013 wrth ddefnyddio\u2019r cyfuniad perffaith o ddwy gita\u0302r, bas, dryms a llais, mae gan Los Blancos y ddawn o droi cerddoriaeth ynysig mewn i gerddoriaeth byd eang."}, {"text_idx": "#000010", "text": "Mae\u2019r sengl sydd allan ers dydd Gwener diwethaf, \u2018Dilyn Iesu Grist\u2019, yn damaid i aros pryd nes rhyddhau\u2019r record hir a dywed eu label eu bod yn \u2018tynnu\u2019r gwranda\u0308wr i mewn gyda\u2019u sw\u0302n cathartig, prysur a hyfryd\u2019."}, {"text_idx": "#000011", "text": "\u201cMae\u2019n ga\u0302n am rethreg gwag a sut gall rhwbeth sy\u2019n nonsens pur swnio\u2019n ddwys ac ystyrlon\u201d eglura Dewi Jones, basydd Los Blancos wrth drafod y sengl."}, {"text_idx": "#000013", "text": "Bydd Los Blancos yn perfformio mewn cyfres o gigs dros y hydref i hyrwyddo\u2019r albwm newydd, dyma\u2019r dyddiadau sydd wedi eu cadarnhau:"}]